ข้าวต้มรถแดง มื้อดึกตำนานข้าวต้มของหาดใหญ่เลยก็ว่าได้ เพราะนอกจากเป็นร้านที่ขายดีสุดๆ แล้ว ถ้าใครมาหาดใหญ่ก็ต้องมาลองสักครั้งค่ะ

ข้าวต้มรถแดงมีทั้งเมนู ก๋วยจั๊บ เกาเหลา ข้าวต้มแห้งและข้าวต้มธรรมดา ที่ใส่เครื่องแน่นชามราดด้วยน้ำซุปแบบพะโล้สูตรเด็ดของทางร้าน ยิ่งทานคู่กับไข่ลวกเรียกว่าเป็นมื้อดึกที่อยู่ท้องและลงตัวมากๆ

ร้านนี้เปิดขายทุกวัน เริ่มขายตั้งแต่ 1 ทุ่มเป็นต้นไป ร้านอยู่ฝั่งตรงข้ามตลาดกิมหยง เอกลักษณ์เด่นคือรถกระบะสีแดงที่คนมุงเยอะๆ นั่นแหละใช่เลย